பக்தி. ஆதலால் என்னை அறியாமலே அதில் ஒரு பங்கு எனக்கு  அமைந்திருந்தது. ஆனாலும் நானெங்கே! என் தந்தையாரெங்கே! அவர் எங்களை விட்டுப் பிரிந்தார். அவருடைய மரண காலநிலையை  என் தாயார் அறிந்து கொள்ளவில்லை; நோய்வாய்ப் பட்டு மயக்க  நிலையிலிருந்தார். தந்தையார் காலமான துக்கச் செய்தி காதிற்பட்டவுடனே  அந்த மயக்கம் இருந்த இடம் தெரியாமல் அகன்றது. உடனே எழுந்து  உட்கார்ந்து புலம்பத் தொடங்கி விட்டார். நானும் அதுகாறும் அடையாத  வருத்தத்தை அடைந்தேன்; அழுதேன்; அரற்றினேன். என் நண்பர்கள் 